ജനകീയാസൂത്രണം വാര്ഷിക പദ്ധതി: ജില്ലാതല അവലോകന യോഗം സുല്ത്താന് ബത്തേരി: ജനകീയാസൂത്രണം 202021 വാര്ഷിക പദ്ധതികളുമായി ബന്ധപ്പെട്ട് ജില്ലയിലെ നഗരസഭകളിലെ സ്ഥിരം സമിതി അധ്യക്ഷന്മാരുടെ അവലോകന യോഗം നടന്നു. ബത്തേരി, കല്പ്പറ്റ, മാനന്തവാടി നഗരസഭകളുടെ വാര്ഷിക പദ്ധതികളുടെ അവലോകനം ചര്ച്ച ചെയ്തു. പദ്ധതി നടത്തിപ്പ് സംബന്ധിച്ച് സ്റ്റാന്ഡിംഗ് കമ്മിറ്റി ചെയര്മാന്മാരുടെ പങ്കാളിത്തത്തെകുറിച്ച് ജില്ലാ പ്ലാനിംഗ് ഓഫീസര് വി.എസ്. ബിജു വിശദീകരിച്ചു. നഗരസഭ ചെയര്മാന് ടി.കെ. രമേശ് അധ്യക്ഷത വഹിച്ചു. മാനന്തവാടി, കല്പ്പറ്റ നഗരസഭകളിലെ ചെയര്മാന്മാരായ സി.കെ. രത്നവല്ലി, മുജീബ് റഹിമാന്, ജില്ലാ ആസൂത്രണ സമിതി അംഗങ്ങളായ സി.കെ. സഹദേവന് എന്നിവര് പ്രസംഗിച്ചു.